Diari Oficial de la Generalitat Valenciana


Sumari del DOGV 9854, del 22-05-2024 (2024/4537)

RESOLUCIÓ de 7 de febrer de 2024, de la presidenta de Turisme Comunitat Valenciana, sobre delegació de l'exercici de competències en la directora d'Innovació Turística en l'àmbit d'esta entitat pública.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9854

Data del DOGV
:   22-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/4537


Data del document
:   07-02-2024

Organisme emissor
:   Turisme Comunitat Valenciana

Tipus de document
:   Resolució

Correcció d'errades

Anàlisi jurídica

 Descriptors 

:   * Turisme Comunitat Valenciana

RESOLUCIÓ de 7 de febrer de 2024, de la presidenta de Turisme Comunitat Valenciana, sobre delegació de l'exercici de competències en la directora d'Innovació Turística en l'àmbit d'esta entitat pública. [2024/4537]  
Antecedents  
per Resolució de 7 de febrer 2024, de la presidenta de Turisme Comunitat Valenciana (DOGV 9786, de data 12.02.2024), es va acordar iniciar el procés de contractació del lloc de director o directora d'Innovació Turística, a l'empara del que es disposa en el Decret 95/2016, de 29 de juliol, del Consell, de regulació limitació i transparència del règim del personal directiu del sector públic instrumental de la Generalitat.  
  
Entre les bases de la contractació del lloc directiu, aprovades per l'esmentada resolució, figurava en la base 4:  
«4. Funcions del director o directora d'Innovació Turística  
En dependència directa de la Presidència de Turisme Comunitat Valenciana, les seues funcions seran aquelles que, d'entre les ressenyades en el capítol I del títol II del Decret 7/2020, de 17 de gener, del Consell, de regulació dels òrgans per a la coordinació de l'acció turística de l'organisme públic per a la gestió de la política turística, li siguen atribuïdes.  
Els correspondran, amb caràcter general i sense perjuí de qualssevol altres funcions específiques que se'ls puguen atribuir, les següents funcions:  
a) Executar els acords i resolucions que determine la Presidència i la Direcció, a més de l'exercici de les funcions que els hagueren sigut delegades per estos òrgans, segons el que es recull en l'article 2.2 i 3 del Decret 95/2016, de 29 de juliol, del Consell, de regulació, limitació i transparència del règim de personal directiu del sector públic instrumental de la Generalitat.  
b) Proposar al director o directora de les entitats les línies de funcionament de Turisme Comunitat Valenciana en l'àmbit de les seues competències.  
c) Elaborar la proposta de programa d'actuació anual i de l'avantprojecte de pressupostos corresponents a INVATTUR.»  
Per Decret 46/2003, de 23 d'abril, del Consell, de nomenament de personal directiu de Turisme Comunitat Valenciana. (DOGV 9835, de data 24.04.2024) es va produir el nomenament d'Olivia Cristina Estrella López com a personal directiu de Turisme Comunitat Valenciana.  
  
Per Resolució de la presidenta de Turisme Comunitat Valenciana, de data 24 d'abril de 2024, de requeriment d'incorporació al lloc, amb la formalització de contracte com a personal directiu, de la persona seleccionada per al lloc de director/a d'Innovació Turística, en l'entitat Turisme Comunitat Valenciana, es va procedir, havent acceptat el lloc, havent sigut informada de les condicions laborals, i presentada per la persona seleccionada, dins del termini i en la forma corresponent, abans de la formalització del contracte, la documentació establida, al requeriment formal, realitzat per Turisme Comunitat Valenciana a Olivia Cristina Estrella López, persona seleccionada com a directora d'Innovació Turística en l'entitat Turisme Comunitat Valenciana, per a la incorporació a eixe lloc de treball, subscrivint, amb l'entitat Turisme Comunitat Valenciana, a este efecte, l'oportú contracte de treball dels regulats en el Reial decret 1382/1985, d'1 d'agost, pel qual es regula la relació laboral de caràcter especial del personal d'alta direcció, segons el que s'establix en el Reial decret 451/2012, de 5 de març, pel qual es regula el règim retributiu dels màxims responsables i directius en el sector públic empresarial i altres entitats, i amb el règim retributiu del lloc establit en el Decret 95/2016, de 29 de juliol, del Consell, dins dels límits fixats pels òrgans competents de la Generalitat Valenciana.  
  
En data 25 d'abril de 2024, es va firmar entre Turisme Comunitat Valenciana i Olivia Cristina Estrella López, contracte laboral especial d'alta direcció que entrava en vigor el dia 25 d'abril de 2024, que tenia per objecte l'exercici, per part d'Olivia Cristina Estrella López, de les funcions inherents al lloc de directora d'Innovació Turística de Turisme Comunitat Valenciana, i assumia, dins dels límits establits en l'article 1r.2 del Reial decret 1382/85 abans esmentat, les comeses i responsabilitats que li atribuïsca l'entitat contractant.  
  
Fonaments de dret  
Primer. El vigent Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, modificat pel Decret 163/2023, de 29 de setembre, del Consell que establix en l'article 128.2 que la persona titular de la Conselleria d'Innovació, Indústria, Comerç i Turisme ostentarà la presidència de Turisme Comunitat Valenciana, a la qual li corresponen, segons el Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, les competències en matèria de personal de l'entitat, i en relació amb el Decret 11/2023, de 19 de juliol, del president de la Generalitat, pel qual nomena les persones titulars de les vicepresidències i de les conselleries.  
  
Segon. L'article 31 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística referit a les funcions de la Presidència de Turisme Comunitat Valenciana.  
  
Per tant, de conformitat amb el que s'establix en l'article 9 de la Llei 40/2015, d'1 d'octubre, de règim jurídic del sector públic, i amb la previsió contemplada en l'article 31.4 del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística referit a les funcions de la Presidència de Turisme Comunitat Valenciana, resolc:  
  
  
Primer  
Delegar en la directora d'Innovació Turística de Turisme Comunitat Valenciana l'exercici de les facultats relatives a la gestió de l'Institut Valencià de Tecnologies Turístiques INVATTUR pel que fa a la firma dels documents administratius i de gestió comptable necessaris per a la preparació i execució de les despeses de la gestió de l'INVATTUR, així com la gestió del personal adscrit a este.  
  
Segon. Característiques de la delegació  
1. Les resolucions o actes que s'adopten per delegació indicaran expressament esta circumstància i es consideraran dictats per l'òrgan delegant.  
2. La persona titular de la presidència de Turisme Comunitat Valenciana podrà reclamar per a si el coneixement d'un o diversos assumptes la resolució dels quals corresponga per delegació als seus òrgans administratius dependents, en els termes i amb els requisits assenyalats en l'article 10 de la Llei 40/2015, d'1 d'octubre, de règim jurídic del sector públic.  
3. Les competències que s'exercisquen per delegació no podran ser objecte de delegació en un altre òrgan.  
4. La delegació podrà ser revocada en qualsevol moment per l'òrgan delegant.  
  
València, 7 de febrer de 2024.- La presidenta de Turisme Comunitat Valenciana: Nuria Montes de Diego.